b"\n_START_ARTICLE_\nCastell de Garcia\n_START_SECTION_\nDescripci\xc3\xb3\n_START_PARAGRAPH_\nEst\xc3\xa0 situat al nord de Gracia, darrere de l'antiga esgl\xc3\xa9sia parroquial, hi ha un petit tur\xc3\xb3 on devia haver el castell. Aquesta elevaci\xc3\xb3 acaba en un planell que t\xc3\xa9 un di\xc3\xa0metre d'uns 15 metres. A nivell de superf\xc3\xadcie no en queda cap vestigi.\n_START_SECTION_\nHist\xc3\xb2ria\n_START_PARAGRAPH_\nEl lloc de Car\xc3\xa7eia \xc3\xa9s esmentat per primera vegada el 1153 en el document de donaci\xc3\xb3 del castell de Miravet als templers. El castell apareix en la documentaci\xc3\xb3 per primera vegada el 1174, quan Alfons el Cast va concedir a Guillem de Castellvell, com a gratitud per la seva ajuda en la conquesta i repoblaci\xc3\xb3, els antics castells sarra\xc3\xafns de M\xc3\xb3ra, Garcia, Tivissa i Mar\xc3\xa7\xc3\xa0; aix\xc3\xb2 fou l'origen de la baronia d'Enten\xc3\xa7a. El 1324, Garcia, juntament amb tota la baronia d'Enten\xc3\xa7a, s'un\xc3\xad al comtat de Prades."